Regional aftale for honorering ved konsulenttilknytning til det 

præhospitale område 
i Region Midtjylland 

Aftalen er indgået mellem Region Midtjylland, Foreningen af 
Speciallæger og Yngre læger 


1. Baggrund for aftale 

Hensigten med aftalen er at skabe en gennemsigtig og mere ensartet 
aflønning på tværs af Region Midtjyllands enheder, samtidig med at 
lokale udfordringer løses hensigtsmæssigt. 

Aftalen indgår som en del af arbejdet med at fastholde og sikre et 
ensartet højt kompetenceniveau i forhold til de læger, der bemander 
akutlægebilerne og akutlægehelikopteren i Region Midtjylland. 

Aftalen bygger på vigtigheden af, at der dels er en sammenhæng 
mellem de forskellige funktioner på det præhospitale område, og at 
der dels skal være mulighed for at sikre et ensartet højt kompeten- 
ceniveau, ved at lægerne løser opgaver ved andre enheder, end der 
hvor lægen har sin hovedansættelse. 

Aftalen bygger på vigtigheden af, at speciallægerne dels fastholder 
deres individuelle kompetencer og dels udvikler det fælles kompeten- 
ceniveau Indenfor området. 

2. Afgrænsning af aftale 

Denne aftale anvendes, når det ikke er muligt at rumme driften af 
akutlægebilerne og akutlægehelikopteren i den almindelige arbejds- 
og vagttiirettelæggelse i form af separat speciallæge tilstedeværel- 
sesvagt dedikeret til bemandingen. 

Denne aftale anvendes, når AMK dagvagten ikke kan rummes ved, at 
hospitalerne ved Region Midtjylland stiller med speciallæger i normal- 
tjeneste. 

Aftalen regulerer vilkår og aflønning for konsuienttilknytning ved det 
præhospitale område i Region Midtjylland for speciallæger i anæste- 
siologi ansat i Region Midtjylland. 


3. Honorering 

Honorering og øvrige vilkår reguleres i henhold til overenskomst for overlæger med visse an- 
førte tilrettelser. 

a. Akutlægebller og akutlægehelikopter, hverdage 

For hverdagsvagter ydes et vagthonorar efter Overenskomst for overlæger § 14, stk. 2. Pensi- 
on ifølge overenskomst 10 %. 

Vagthonoraret udgør kr. 3.019,28,- (31.03.00 niveau). 

Ved akutlægebilen I Lemvig og ved akutlægehelikopteren ydes derfor hverdagsvagter IV 2 
vagthonorar efter Overenskomst for overlæger § 14, stk. 2. Vagthonoraret udgør 4.528,92,- 
(31.03.00 niveau). Pension ifølge overenskomst 10 %. 

Den effektive arbejdstid honoreres efter Overenskomst for overlæger § 19 og er ikke pensi- 
onsgivende. 

Betaling for effektive timer udgør kr. 433,10 (31.03.00 niveau) pr. time. 

Oversigt over aftalt gennemsnitlig belastning på hverdage for den enkelte akutlægebll/ akut- 
lægehelikopter vedlægges denne aftale som bilag 1. 

Såfremt belastningen på den enkelte akutlægebil/ akutlægehelikopter ændres væsentligt i for- 
hold tit aftalegrundlaget foretages en arbejdstidsregistrering i en 3-måneders periode efter be- 
stemmelserne i § 19 om effektivt arbejde under vagt. Arbejdstidsregistreringen danner heref- 
ter grundlag for en ny forhandling mellem denne aftales parter. 

b. Lørdage, søndage og søgnehelligdage 

For vagter på lørdage, søndage og søgnehelligdage ydes et vagthonorar efter Overenskomst 
for overlæger § 14, stk. 2. Pension ifølge overenskomsten 10 %. 

Vagthonoraret udgør kr. 4.568,30 (31.03.00 niveau). 

På akutlægebilen, der kører fra Århus Universitetshospital, deles lørdags-, søndags- og søgne- 
helligdages vagtdøgnet 12x12 timer fordelt på to speciallæger. Vagthonoraret udgør pr. 12 
timers vagt kr. 2.988,43 (delvagtshonorar og døgnvagtshonorar summeret og delt i 2). Afreg- 
ning af døgnets timer deles ligeligt mellem de to vagter. 

Den effektive arbejdstid honoreres efter Overenskomst for overlæger § 19 og er ikke pensi- 
onsgivende. 

Betaling for effektive timer udgør kr. 433,10 (31.03.00 niveau) pr. time. 

Oversigt over aftalt gennemsnitlig belastning på lørdage, søndage og søgnehelligdage for den 
enkelte akutlægebll vedlægges denne aftale som bilag 1. 


Side 2 


regionmidtjylland midt 


Såfremt belastningen på den enkelte akutlægebil/akutlægehelikopter ændres væsentligt I for- 
hold til aftalegrundlaget foretages en arbejdstidsregistrering i en 3-mineders periode efter be- 
stemmelserne i § 19 om effektivt arbejde under vagt. Arbejdstidsregistreringen danner heref- 
ter grundlag for en ny forhandling mellem denne aftales parter. 

c. AMK dagvagten hverdage 

For AMK dagvagten gælder det særlige, at hvis vagten ikke kan rummes ved, at hospitalerne 
ved Region Midtjylland stiller med speciallæger i normaltjeneste udbydes vagterne blandt de 
speciallæger, der er tilknyttet den regionale ordning på konsulentvilkår. 

AMK dagvagter udgør 7,4 time på hverdage, der honoreres på konsulentvilkår efter denne af- 
tale med kr. 433,10 (31.03.00 niveau) pr. time. 


d. Lægehelikopter 

For lægehelikopteren gælder særligt, at denne ordning er tilknyttet Præhospitalet, Region 
Midtjylland men fungerer som et præhospitalt tilbud dækkende Region Midtjylland og Region 
Nordjylland. 

Vagter ved lægehelikopteren vil typisk være 48 timers vagter på linje med den øvrige beman- 
ding af helikopteren. Vagten kan dog for lægerne være 24 timers vagter. Honoreringen sker 
pr. døgn jævnfør punkt 3. a. og 3. b. 


4. Bemanding 

Arbejde defineret efter denne aftale er uafhængig af speciallægernes hovedansættelse i Region 
Midtjylland. 

Arbejdet defineret efter denne aftale bygger på frivillighed, da arbejdet ikke er knyttet til spe- 
ciallægens hovedansættelse. 


5. Øvrige bestemmelser 

Der honoreres kun ved fremmøde, og der ydes således ikke erstatning for mistet vagtindtægt 
under fravær grundet ferie, sygdom, graviditet, barsel, adoption, omsorgsdage samt barns før- 
ste og anden sygedag. 

Hvis en speciallæge sygemeldes, som følge af hændelser ved løsning af opgaver i vagter hono- 
reret efter denne aftale, og ikke kan varetage allerede fastlagte vagter efter denne aftale, ud- 
betales honorering for disse planlagte vagter i indtil én måned fra hændelsen. 

Der ydes et ekstraordinært halvt vagthonorar jævnfør denne aftale, hvis speciallægen påtager 
sig en vagt med kort varsel (48 timer). 

Speciallæger tilknyttet lægehelikopteren skal have gennemført en særskilt træning og uddan- 
nelse i forhold til deltagelse i flyvningerne. 

6. Særlige vllkdr akutlægebilerne i Herning og Holstebro 

Driften af akutlægebilerne i Herning og Holstebro adskiller sig fra de øvrige akutlægebiler, dels 
ved at lægen selv kører bilen, og dels ved at lægen samtidigt har en bagvagtsfunktion for 
anæstesiafdelingerne i henholdsvis Herning og Holstebro. 

Denne konstruktion bygger på og forudsætter en opretholdelse af det eksisterende tilbud in- 
denfor det præhospitale område. Funktionen vedrørende bagvagtsfunktionen beskrives i afde- 
lingens instruks. 

Der afholdes årligt køretræningskurser af Rigspolitiets Færdselsafdeling. Det forudsættes, at 
læger tilknyttet bilerne i Herning og Holstebro deltager i disse kurser. 


7. Ikrafttrædelse og opsigelse 

Aftalen træder i kraft den 1. oktober 2011 og træder i stedet for den opsagte regional aftale 
for honorering ved konsulenttilknytning til det præhospitale område i Region Midtjylland date- 
ret den 31. marts 2011. 

Aftalen kan opsiges med 3 måneders varsel til udgangen afen måned. 


For Foreningen af Speciallæger For Region Midtjylland 




Næstformand i Overlægeforeningen 
Mogens Huttel 


rfmand i 


Direktør Ole Thomsen 


For Yngre Læger 



Formand 
Lisbeth Lintz 

Bilag 1 


Aftalt gennemsnitlig belastning hverdage 


Akutlæaebfl 

Timer 

Bemærkninger 

Lemvig 

5 

24 timers vagter 

Herning 

6 

24 timers vagter 

Holstebro 

6 

24 timers vagter 

Viborg 

8 

Eftermiddag/aften/nat 

Silkeborg 

7 

Eftermiddag/aften/nat 

Djursland 

7 

Eftermiddag/aften/nat 

Århus 

11 

Eftermiddag/aften/nat 

Lægehelikopter 

6 

24 timers vagter 


Eftermiddag/aften/nat defineres I denne aftale som værende: vagtarbejde indenfor tidsrum- 
met fra kl. 15.00 på hverdage til næste dags morgen kl. 7.30 med mulighed for lokal tilpasning 
på det enkelte hospital vagten udgår fra. 


Aftalt gennemsnitlig belastning lørdage, søndage og søgnehelligdage. 
Alle vagtar er 24 timers vagter, dog undtaget Århus. 


Akutiæaebll 

Timer 

Bemærkninger 

Lemvig 

13 


Herning 

6 


Holstebro 

6 


Viborg 

13 


Silkeborg 

11 


Djursland 

11 


Århus 

16 

Deles ligeligt mellem to 12 timers vagter 

Lægehelikopter 

10 



Vagter på lørdage, søndage og søgnehelligdage defineres i denne aftale som værende: vagt- 
arbejde indenfor tidsrummet fra kl. 7.30 på lørdage, søndage og søgnehelligdage til næste 
dags morgen kl. 7.30 med mulighed for lokal tilpasning på det enkelte hospital vagten udgår 
fra. 

